שורשי המיינדפולנס מצויים בבודהיזם – בדרשות הבודהיסטיות העתיקות עוסקים בקשיבות והבנה צלולה. הגדרתו של ג'ון קבט-זין אשר פיתח את הגישה המערבית למיינדפולנס סביב שנות ה 80; "מיינדפולנס הוא המודעות העולה מהבאת קשב להווה מרגע לרגע באופן מכוון ובלי שיפוטי". קשב כזה דורש אימון ותרגול, שהרי התודעה שלנו קופצת מרגע לרגע – עבר, הווה, עתיד.. כמו כן, אנו מורגלים לביקורת עצמית ושיפוטיות והקשב שלנו פעמים רבות מופרע בשל כך. בשלושים השנים האחרונות, מחקרים רבים עוסקים בתחום , ונמצא כי קשב מסוג זה מסייע בקרב אנשים הסובלים מכאב, חרדה, התמודדות עם מחלות. כמו כן, הטכניקות נמצאו כמיטיבות את איכות החיים והרווחה הרגשית, מעלה רגשות חיוביים, אמפטיה ועוד. הבאת קשב אל הרגע הנוכחי היא הבסיס לקשיבות. הקשיבות נועדה לאפשר שינוי תפיסה לגבי מחשבות, רגשות ותחושות גוף.